**I N D O K O L Á S**

**a temetőkről és a temetkezés rendjéről szóló 25/2000. (IX.28.) önkormányzati rendelet módosításához**

A temetőkről és a temetkezésről szóló 1999. évi XLIII. törvény 41. § (3) bekezdésében felhatalmazást kap a helyi önkormányzat képviselő-testülete hogy rendeletben állapítsa meg a temető rendeltetésszerű használatához szükséges helyi, tárgyi és infrastrukturális feltételeket, a temető, ravatalozó használatának és igénybevételének szabályait, a temetési hely gazdálkodási szabályait, a sírhely méretezését, sírjelek alkalmazását, a kegyeleti tárgyak, növényzet elhelyezését, a sírgondozás szabályait, a temetőben a kegyeleti közszolgáltatások feltételeit, a temetési hely megváltásának és újraváltásának díját, a temetőfenntartási hozzájárulás díját, illetve a létesítmények és az üzemeltető által biztosított szolgáltatások igénybevételének díját, valamint a temetési szolgáltatás, illetőleg a temetőben végzett egyéb vállalkozói tevékenységek ellátásának temetői rendjét.

**1. §**

A rendelet bevezető részét módosítja. A jogalkotásról szóló 2010. évi CXXX. törvény 8. §-a 2019. március 15. óta lehetővé teszi önkormányzati rendelet esetén a bevezető rész módosítását, így azt indokolt megtenni a felhatalmazó és a feladatkört szabályozó rendelkezések hatályosítása érdekében.

**2. §**

A rátemetéskor alkalmazandó díjtétellel kapcsolatban a 8. § (5) bekezdésben eddig szerepelt időarányos díj helyett 50%-os díj alkalmazandó.

**3. § és 1. melléklet**

A temetői díjtáblázat módosulását a jelenleg kialakult gazdasági helyzet teszi indokolttá. A temetők folyamatos működtetéséhez elengedhetetlen volt ennek felülvizsgálata.

**4. §**

A rendelet hatálybalépésének időpontját tartalmazza.